text:
Zirikana ibi bikurikira : Tumara umwanya munini cyane kukazi kuruta uwo tumara i muhira mu ngo zacu. Ari nacyo gituma niba duhora dushaka gutera imbere mu buzima, dukwiye no gukora duharanira icyatuma dutera imbere aho dukorera.
Nta wigenera. Burya aho ukorera ubwo haba ari aho nyine, kandi hakomeza kuba ahawe kugeza igihe weguriye. Gukora rero ugamije kwagura no guteza imbere akazi ukora biterwa n’izi mpamvu zikurikira :
Mumara umwanya munini mu kazi kugirango mubashe kuhagira uburuhukiro bwanyu
Hari abantu bashimishwa no guhindura aho bakorera irimbukiro. Usanga batazi kubana neza n’abandi. Nyamara amaherezo birangira babuze aho berekeza.
Abantu benshi baba bumvako aho bakorera batahashobora kubera ko batahishimiye, nyamara kandi burya byose biterwa n’imyitwarire yacu.
Iyo uri umuntu wihangana, uboneye, ugira urukundo kandi uzirikana abandi, akababa hafi ndetse akabitaho, burya uba utanga inkunga ikomeye cyane mukoroshya akazi ukora kandi bizagufasha kukabamo neza.
Ujye uzirikanako buri gihe ibintu bigenda neza iyo umuntu yiyumva neza.kimwe n’uko na none mugihe umuntu adafite ibyiyumvo bizima, adashobora gukora ibintu bizima. Ibintu byose biterwa rero n’uburyo uba wiyumvamo akazi ukora.
Nanone kandi byose biterwa n’uburyo wumva ko ari inshingano zawe kunoza akazi ukora no kubaka umurunga w’isano n ‘ubucuti na bagenzi bawe mukorana, ndetse n’abagukuriye by’umwihariko.
Abantu mukorana burya baba ari nk’umuryango wawe.
Tekereza abenegihugu babiri bo mubwoko bubiri busanzwe buhanganye bahuriye hanze(i mahanga). Ubwumvikane buke bwabo bushobora kurangirira aha, bagatangira gushyira imbere ikibahuje, bagafatanya ndetse yewe ushobora no gusanga babaye inshuti magara kuburyo utabyumva.
Abantu tuba dukorana ni bamwe mu bantu b’inshuti zacu za hafi cyane. Kugiti cyange, njye nkora mparanira kunoza akazi nkora, ariko kandi nkazirikanako bagenzi bange,n’abo dukorana ari inshuti zanjye z’akadasohoka ndetse yewe bamwe muribo banandutira abavandimwe. (uku ni ukuri kubaho kubakozi n ‘abakoresha benshi).
Hari byinshi dusangiye mu buzima. Ni umuryango wanjye. Kubw’ibyo rero, numva ntagishobora gutuma ndeka gukomeza kubakana ubucuti na bo, kubera ko akenshi iyo nkeneye ubufasha, bari mubantu bake nitabaza kandi baba bashobora kungoboka.
Bamwe usanga bagerageza kubaka umubano na bagenzi babo ushingiye gusa ku kazi n’umwuga bakaba aribyo baha agaciro, ariko ntibatinda kubonako ariryo shingiro ry’imiryango ya bo.
Burya ntawakabuze kwifuriza undi kugira bagenzi be yiyambaza, nk’umuryango we nyirizina, gusa akenshi usanga aribyo byiberaho, niyo mpamvu rero ari byiza kumenya niba uko twitwara n’uburyo tubana na bagenzi bacu dukorana, ari ubuganisha kubagira inshuti n’abavandimwe.
Ntacyo byaba bimaze kwitandukanya n’abakagufashije kugera kuntego wihaye.
Ntacyo bimaze kuvuga nabi mugenzi wanjye: « nzakorana n’abandi ariko batari we » ; « Gukorana na we ntakamaro» ; « ntushobora kumva ukuntu antera umujinya ». Ibi ni iby’agaciro gace rwose, kuberako haba hari impamvu iba itumye turi kumwe: kugirango tugere kuntego zigamije inyungu rusange; kandi kugirango tubigereho, tugomba kugira gahunda, tugafatanya, tukanagirana inama n’abo dukorana.
Hari umugani uvugako amenyo ahora hejuru y’ururimi ariko bigakorana kugirango bibashe kumva uburyohe n’ubusharirire bw’ibiryo tuba tubihaye. Akenshi hari ubwo usanga umuntu tutishimiye ariwe bibaye ngombwa ko twitabaza kugirango tubashe kugera kundoto zacu twembi.
Hari indirimbo nziza y’inyanigeriya (Nigerian) ivuga ngo: « Ntawamenya, wasanga ejo nazagukenera! ». None kubera iki warindira gutegereza kubakana ubucuti na bagenzi bawe ari uko ubakeneye, by’umwihariko cyane abantu ushobora kuzakenera buri munsi? Ahubwo rero, dukwiye guhora twubaka ubwo bumwe n’ubcuti hagati yacu na bagenzi bacu.
Irinde kurema amakimbirane ku kazi kuberako bitatuma ubasha guhanga udushya no gukora neza.
Ibihe by’amakimbirane ni ibihe bidatuma umuntu yicara ngo atuze, yihe amahoro. Ibi ni ibihe bituma dutekereza nabi, aho usanga umuntu aba arwana no gushaka uko yakwihoorera ku bamusuzuguye cyangwa abamushotoye. Muri make rero, muri ibi bihe by’amakimbirane dutakaza igihe n’ingufu byacu n’ubutunzi bukomeye tujya impaka z’urudaca ndetse no guhangana aho gukora ibyubaka.
Umuhanga mu muby’ubuzima bwo mumutwe ari uyoboye amahugurwa ku « gukorera hamwe » yabajije abari bitabiriye amahugurwa ati : « Ni bande muri mwe bafite munshingano zanyu kurwana, gusenya, guhwihwisa, kunenga, kwegeranya ibishishwa by’imineke, kushyira ibintu kuri gahunda, kurakaranya, kutakaza ukwihangana, kuvogera uburenganzira bw’abandi ?
None ntitwaba dukerensa amahirwe dufite yo guhanga udushya no kunoza akazi kacu, twita kubutunzi bwacu bw’agaciro cyangwa dutakaza igihe cyacu muri gahuhunda nk’izo ? ».
Turi ku kazi rero kugirango tubashe kubyaza umusaruro umuco wo guhanga udushya no kunoza umurimo, mu gihe buri wese muri twe asabwa gukora yirinda amakimbirane n’ibibazo bidafite ishingiro bishobora kudutesha umurongo.
Umujinya ni ikintu gikomeye ku marangamutima no mu mibanire y’abantu : Kubera iki wawuhembera ?
Ni abantu bake cyane gusa babasha gushimishwa no kwagura umubano n ‘ubucuti bagirana na bagenzi babo bakorana ku kazi.
Umunaniro ukabije, ishavu, gushidikanya, guta umutwe, kwiheba …imiti, kutakaza igihe, n’amakimbirane adafite shinge na rugero, ni wo musaruro w’umujinya. Kuki wumva washoza ibiza nk’ibyo aho guharanira iterambere rirambye ?
Muzirikane ko tudakwiye gutegerezako aho dukorera haba heza kugirango tubone gukora neza. Niba dufite uwo mutima wo gukora neza kandi dufite ishyaka tuzabigeraho.
Tekereze rero uko byamera uramutse uhembereye urwango ukaba umuntu utagira ikiza bamushima, wa wundi uhora ahemukira bagenzibe uko bamukeneye mu kazi.
Ni wowe wenyine ushobora kurema umwuka mwiza ku kazi
Ushobora kwiyemeza kutaba intandaro y’inkuru mbi n’ubugizi bwanabi. Ushobora gukora uharanira kuba isoko y’ibyiza, ukaba umuntu witonda, wumvira, ushyira mugaciro, umuntu udashyira imbere kunegura abandi, ugatanga umusanzu wubaka, ukamenya guhoza bgenzi bawe mu gihe babaye. Ushobora guhitamo kurangwa n’umutima nk’uyu.
Umubyeyi Tereza w’ i Karikuta (Calcutta) yagize ati: « umuntu wese aramutse asukuye iwe, isi yarushaho kuba nziza. » Rero ntimukwiye guhatana mushaka gushimisha abandi no kubarehereza gukorana na mwe gusa.
Mukore neza kandi mukundane ndetse mugire ubufatanye hagati yanyu maze murebe uko abantu bazajya bagenda babigiraho, kandi namwe bazabishimira babagirire urukundo kugeza ubwo bikwiriye isi yose.
Kuva ubungubu, buri wese muri twe yakwibaza : « Ndi gukora iki muri ibi?, Ese naba ndi gukora mparanira kuzana umwuka mwiza mu kazi ? cyangwa ahubwo burigihe mba nkora nkora nicukurira imva kubera imyitwarire yanjye?»
Hermann H. CAKPO, Umwanditsi, Umutoza akaba na Rwiyemezamirimo


c: text/html

text:
Gakenke : Hafashwe ingamba zo gusubiza abanyeshuri barenga 200 mu ishuri
Inama y’umutekano yaguye yateranye kuri uyu wa kane tariki 28/06/2012 yafashe ingamba zo gusubiza abanyeshuri 206 barangije amashuri y’imyaka icyenda y’ibanze mu ishuri kugira ngo barangize amashuri yisumbuye.
Muri iyo nama, abanyamabanga nshingwabikorwa b’imirenge basabwe kugirana inama n’ababyeyi ndetse n’abana ubwabo kugira ngo bafatire hamwe ingamba zo kubasubiza mu ishuri babashe kurangiza 12YBE.
Umuyobozi w’akarere, Nzamwita Deogratias avuga ko abana bashobora kureka kwiga kuko ibigo bishobora kuba bisaba ababyeyi amafaranga menshi atarateganyijwe bityo, akaba imbogamizi y’uburezi kuri bose. Aha, yasabye abanyamabanga nshingwabikorwa kubikurikirana.
Urutonde rwakozwe n’abanyamabanga nshingwabikorwa b’imirenge rugaragaza ko abo banyeshuri abenshi bigumiye mu rugo, abandi bajya gushaka akazi mu Mujyi wa Kigali no nganda zitunganya kawa.
Ikibazo cy’abanyeshuri bacikirije amashuri yisumbuye cyazamuwe n’abajyanama b’akarere mu nama njyanama iheruka guterana banagaragaza ko ibigo bimwe na bimwe bifite ikibazo cy’abanyeshuri bakeya biga mu mwaka wa kane basaba ko akarere gakurikirana abo bana bakagaruka mu ishuri.
Biteganyijwe ko abo banyeshuri bazasubira kwiga mu mwaka utaha kuko uyu mwaka wo usa naho urangiye.

robotstxt: allowed

filter: keep


text:
Imibiri y’abatutsi 157 biciwe mu Murenge wa Rusororo, Akarere ka Gasabo, yashyinguwe mu cyubahiro mu Rwibutso rwa Ruhanga kuri uyu wa 15 Mata 2018, umunsi hibukirwaho abatutsi barenga ibihumbi 15 biciwe urw’agashinyaguro mu rusengero rw’Abangilikani rwari ruherereye kuri uwo musozi.
Mu Cyumweru cya Kabiri cy’uku kwezi nibwo muri uwo murenge, hatahuwe icyobo cyajugunywemo imibiri y’Abatutsi bishwe muri Jenoside, batigeze baboneka mu myaka 24 ishize.
Mu muhango wo kuyishyingura mu cyubahiro no kwibuka abatutsi barenga ibihumbi 15 bahiciwe ku wa 15 Mata 1994, umwe mu bahagarariye imiryango y’ababuze ababo bari muri iyo yashyinguwe, Mudaheranwa Gérald, yavuze kuba ishyinguwe mu cyubahiro ari igikorwa kibubaka kikanabongerera imbaraga.
Visi Perezida wa Ibuka, Egide Nkuranga, yashimiye abantu bagize ubutwari bwo guhisha abahigwagwa, aboneraho n’umwanya wo kwihanganisha imiryango yarokokeye kuri uwo musozi n’abahaburiye ababo.
Si iyo mibiri gusa yatahuwe, Akarere kavuga ko hari n’indi 52 iheruka gutahurwa irimo 40 yatahuwe mu Murenge wa Gatsata na 12 yatahuwe mu wa Bumbogo.
Umuyobozi wungirije w’Akarere ka Gasabo ushinzwe iterambere ry’ubukungu, Mberabahizi Raymond, yavuze ko kuba hari abantu bagifite imitima yinangiye, ntibatange amakuru ngo ishyingurwe mu cyubahiro ari ikibazo, asaba ko abafite ayo makuru bayatanga.
Yagize ati “Ikibabaje kurusha, abo bantu bari bajugunywe mu rugo rw’umuntu, uwo muntu arahari, ntiyahigwaga, kugira ngo tuyibone, ntabwo mu myaka 24 ishize yigeze agira ubutwari na buke bwo kuvuga ati aha hantu hashyinguye imibiri, reka tugende tuyerekane. Amakuru yatanzwe n’umupangayi.”
“Ukibaza, nyuma y’imyaka 24, dufite Leta igira imbabazi, ikazigirira n’abicanyi ikababarira, ikazigirira ingabo zarasanaga, zikaza zigasangirira ku meza […] ukibaza, ni iki kibuza umuntu kuvaga ati aha hantu hari imibiri y’abantu bahajugunywe nimuyishyingure. Nicyo cyonyine umuntu ashobora kuba yakorera uwacitse ku icumu.”
Minisitiri muri Primature ushinzwe Imirimo y’Inama y’Abaminisitiri, Kayisire Marie Solange, yihanganishije abarokokeye mu Murenge wa Rusororo n’abahaburiye ababo muri Jenoside yakorewe abatutsi anashimira abagiye batanga amakuru ku hajugunywe imibiri, ikabasha gukurwayo igashyingurwa mu cyubahiro.
Yakomeje asaba abanyarwanda gutoza abana indangagaciro zo kwanga umugayo.
Yagize ati “Abashaka kudusubiza inyuma tubahakanire, ntitubemerere. Dusabe ababyeyi by’umwihariko gutoza abana guhora barangwa n’indangagaciro zo kwanga umugayo [...] Mureke duharanire kubigisha kwanga ikibi kugira ngo n’ibihe bibaye bibi bazakomeze inyingisho bahawe n’ababyeyi.”
Urwibutso rwa Jenoside rwa Ruhanga rwahoze ari Urusengero rw’Abangilikani, rwiciwemo abantu basaga ibihumbi 15 ku wa 15 Mata 1994. Rusanzwe rushyinguyemo imibiri y’inzirakarengane za Jenoside yakorewe abatutsi 36.549, yiyongeraho 157 yashyinguwemo kuri iki Cyumweru.
Mu buhamya butangwa na bake mu baharokokeye barimo Uwizeyimana Claudine, bavuga ko muri Jenoside babanje kwirwanaho bagahangana n’Interahamwe zabateraga ziturutse mu duce tubakikije turimo Rwamashyongoshyo, Muyumbu, Gikomero n’ahandi ariko bikananirana.
Ngo Interahamwe zabonye binaniranye zitabaza abasirikare, nibwo hoherejwe abarindaga Perezida, babirohamo barabarasa, babatera gerenade hanyuma babatwikisha lisansi muri urwo rusengero ndetse ko hanakoreshejwe indege ngo batsembe abarimo.
Abiciwe i Ruhanga bashyinguwe bwa mbere ku wa 11 Gicurasi 1995 nyuma yo gukurwa mu cyobo, imashini (caterpillar) yari yabatabyemo bamaze kwicwa urw’agashinyaguro.
Abantu batandukanye bari bitabiriye umuhango wo gushyingura iyo mibiri
Abayobozi batandukanye bari mu rwibutso aho yashyinguwe mu cyubahiro
Imibiri y'abatutsi 157 biciwe mu Murenge wa Rusororo, Akarere ka Gasabo, yashyinguwe mu cyubahiro mu Rwibutso rwa Ruhanga kuri uyu wa 15 Mata 2018
Minisitiri muri Primature ushinzwe Imirimo y’Inama y’Abaminisitiri, Kayisire Marie Solange, yihanganishije abarokokeye mu Murenge wa Rusororo n’ababuriye ababo muri Jenoside yakorewe abatutsi
Senateri Tito Rutaremara yari yitabiriye uyu muhango, anatanga ikiganiro ku budasa bw'u Rwanda
Umuyobozi wungirije w’Akarere ka Gasabo ushinzwe iterambere ry’ubukungu, Mberabahizi Raymond, ageza ijambo ku bitabiriye iki gikorwa
Umwe mu bahagarariye imiryango y'ababuze ababo bari muri iyo yashyinguwe, Mudaheranwa Gérald, yavuze kuba ishyinguwe mu cyubahiro ari igikorwa kibubaka kikanabongerera imbaraga
Umwe mu baharokokeye, Uwizeyimana Claudine watanze ubuhamya
Urwibutso rwa Ruhanga rwahoze ari Urusengero rw'Abangilkani


text:
ES Nyange barasabwa gukomera ku butwari bwaranze Imena
Abiga n’abarangije mu ishuri ryisumbuye rya Nyange, mu Karere ka Ngororero barasabwa kurangwa n’umuco w’ubutwari nk’ubwaranze abahigaga banze kwitandukanya kugeza bishwe n’abacengezi.
Bamwe mu banyeshuri bigaga i Nyange bishwe ku wa 18 Werurwe 1997, nyuma yo kubasaba kwivangura bakurikije ubwoko, ariko bakabyanga bagaragaza ko bose ari Abanyarawanda.
Umuyobozi wa ES Nyange, Gapasi Uwamungu Leonard, avuga ko bazakomeza guharanira ko umunyeshuri unyuze muri iryo shuri azajya agira umwihariko ahavana, agasaba abana bahiga kubiharanira birinda gusiba umusingi waciwe na bakuru babo.
Ati “Duhora duharanira ko abanyeshuri bacu bumva ko hari umusanzu basabwa mu gukomeza umuco w’ubutwari bwaranze bakuru babo. Si ukugeza aho gupfa gusa, ahubwo mu bikorwa byabo bya buri munsi turabasaba kugaragaza ubutwari.”
Mu rwego rwo kuzirikana ubutwari bw’aba bana, abahize mu bihe bitandukanye bagira igihe cyo gusubira ku kigo cyabareze bakaganira kuri bimwe mu byarangaga izi ntwari kugira ngo bisuzume ko bakigendera muri uwo murongo.
Niyonzima Ramesh, umwe barangije muri ES Nyange, agira ati “Kugaruka hano bidufasha kwisuzuma ko tukigendera mu murongo intwari zacu zarimo, kandi bikanadufasha gukomeza gushishikaza abakiri muri iki kigo kudatezuka ku muco w’ubutwari.”
Mugenzi we Mpagazahimana Louis, we agira ati “N’aho ndi ibyo nakuye i Nyange nemera ko bimfasha kuko n’iyo nsitaye ku muntu numva bimbabaje kuko twese turi bamwe.”
Aba banyeshuri bibukwa buri tariki ya 01 Gashyantare, aho u Rwanda ruba rwibuka muri rusange intwari zaharaniye inyungu z’u Rwanda n’Ubunyarwanda kurusha inyungu zabo bwite, ari zo : Imanzi, Imena n’Ingenzi.
Dukurikire ukanda kuri Like
Ibitekerezo ( 1 )
nukuri tugomba kujya tuzirikana ibyabaye kugirango bitazongera kubaho ukundi.


text:
Aba bacuruzi bashimangira ko bazungukiramo byinshi birimo gushyigikira umuco gakondo ndetse no kurushaho kwiyubakira ubushobozi binyuze mu guhuriza hamwe ibitekerezo.
Rwanda Day ihuriramo abanyarwanda n’abanyamahanga baturutse imihanda yose aho baganira ku iterambere rirambye ry’Igihugu bikajyana no kugaragariza amahanga ibyiza by’umuco Nyarwanda.
Rwanda Day ya 2016 yahawe izina ryihariye ‘Rwanda Cultural Day’ mu rwego rwo kwita ku muco Nyarwanda no kuwukundisha abatawuzi ifite insanganyamatsiko igira iti “Agaciro: Umurage wo kwiyubaha’.
Icyo Abanyarwanda biteze kungukira muri Rwanda Day ibera i San Francisco


text:
Mu minsi ishize nibwo abaturage cyane abaturiye iyi paruwasi bakunze kugaragaza ko nta cyo iyi paruwasi bafata nk’ubutaka butagatifu, ikora ngo ihageze ibikorwa by’amajyambere kugira ngo bibavane mu bwingunge.
Nyuma yo kugeza amazi mu Murenge wa Rwaza unabarizwamo iyi paruwasi, bamwe mu bahatuye bavuga ko kutagira amazi meza hafi yabo byatumaga bakora ingendo ndende bajya kuyashaka mu bishanga n’amasoko, nayo yabaga ari make kandi adafite isuku ihagije.
Bizimana Apollinaire yagize ati “Twavomaga mu mibande cyangwa mu bishanga, buri gihe nta muntu ujya kwa muganga ntibamusangane inzoka, wagiraga ngo inzoka ni indwara rusange.”
Habyarimana Elias nawe akomeza avuga ati “Abana bacu twabatumaga amazi nka saa tatu bari bujye kwiga ikigoroba, bagakererwa bamwe ntibirirwe bajya yo. Ubu turaruhutse kandi tubonye amazi meza nta n’indwara zituruka ku isuku nke tuzongera kurwara.”
Umunyamabanga Nshingwabikorwa w’Intara y’Amajyaruguru, Kabagambe Déo, avuga ko kwitabira gahunda yo gutura hamwe mu midugudu ari bimwe mu bizarushaho gutuma gahunda zo kwegereza abaturage ibikorwaremezo nk’ibi zihuta.
Ati “Ntabwo twaba twagera ku iterambere cyangwa ngo ibi bikorwaremezo bigere ku bantu batuye mu manegeka, batatanye, murasabwa gutura hamwe mu midugudu kuko kubagezaho ibikorwa nk’ibi biroroha kuhagezwa kandi ntibihende.”
Umushumba wa Diyosezi Gatolika ya Ruhengeri, Harorimana Vincent, yasabye aba baturage kurushaho kubungabunga uyu muyoboro kugira ngo urambe kandi ubagirire akamaro.
Ati “Kiliziya nayo irajwe ishinga n’ubuzima bwiza bw’abaturage, ariko murasabwa gucunga no gukoresha neza uyu muyoboro kugira ngo urambe kandi ubagirire akamaro. Ni ahanyu rero kuko ni mwe wubakiwe.”
Uyu muyoboro w’amazi ufite uburebure bwa kilometero eshanu, wubatswe na Caritas Diyosezi ya Ruhengeri. Wuzuye utwaye miliyoni 114,800,000 z’amafaranga y’u Rwanda, ugizwe n’amavomo 14. Biteganyijwe ko uzageza amazi meza ku baturage basaga 6,700 batuye muri ako gace.


text:
Gatsibo: Intore zagize uruhare mu kwesa imihigo
Ibikorwa zakoze mu gihe cy’amezi arindwi ziri ku rugerero, intore zo mu karere ka Gatsibo zirabishimirwa cyane ko byagize uruhare mu kuzamura ikigero cyo kwesa imihigo y’aka karere.
Ibi uru rubyiruko rwari ku rugerero rwabibwiwe na Umfuyisoni Bernadette, umutahira w’intore mu karere ka Gatsibo, ubwo hasozwaga icyiciro cya kabiri cy’ibikorwa by’intore ziri ku rugerero.
Kimwe n’ahandi mu gihugu mu karere ka Gatsibo tariki ya 28 Kamena,2013 hasojwe ibikorwa by’urugerero by’icyiciro cya kabiri intore zimazemo amezi arindwi, mu mirenge yose hakaba harabaye igikorwa cyo gusoza banashyikirizwa impamyabushobozi z’ibyo bakoze.
Ubwo umutahira w’intore mu karere ka Gatsibo Umfuyisoni Bernadette yasuraga intore zo mu murenge wa Rwimbogo, yabashimiye uburyo bitwaye muri iki gihe gishize anabasaba ko ibyo bize kandi bakoze bakomeza no kubyegereza abandi mu matorero yo mu midugudu no mu bigo by’amashuli.
Uretse impamyabumenyi zo ku rwego rw’igihugu zihabwa intore muri rusange akarere ka Gatsibo nako kateganyije ibyemezo by’ishimwe kubabaye indashyikirwa kuri buri murenge no mu tugari.
Umurenge wa Rwimbogo nawo washimiye ababaye indashyikirwa n’umutoza wahize abandi haza ku isonga akagari ka Kiburara bahabwa icyemezo cy’ishimwe. Hamuritswe kandi ibyakozwe muri rusange hanagaragazwa agaciro k’ibikorwa by’amaboko birimo gukora uturima tw’igikoni, kubakira abatishoboye, gutunganya ibiro by’utugari n’ibindi.
Ibikorwa by’izi ntore zo mu murenge wa Rwimbogo byishimiwe n’ubuyobozi bwawo aho ngo intore zabafashije mu gukusanya imibare itandukanye izabafasha mu kunoza service baha abaturage.
Umfuyisoni yashimiye ababyeyi uburyo bagize imyumire myiza bagaha abana umwanya wo gukora iyi mirimo mu gihe hari abahaga iki gikorwa izindi nyito zigamije guca intege. Yasabye izi ntore gukomeza umuco w’ubutwari no guharanira icyiza kandi bakitabira no gukomeza icyiciro cya gatatu gisigaye.
Muri uyu murenge wa Rwimbogo intore zisoje iki cyiciro ni 60, mu gihe mu karere ka Gatsibo hose hashimirwa abasaga 1200 bitabiriye bakanasoza neza iki cyiciro cya kabili.
Â


text:
Iri rushanwa riba buri uko amezi atatu ashize, rigahuriza hamwe abafite ubuhanga mu guhanga imivugo mu ndimi zitandukanye. Ni igikorwa gitegurwa n’umuryango wa Trans Poesis washinzwe n’abantu batatu aribo Tuyisenge Olivier, Kayitare Mustafa na Dr. Andrea Grieder uturuka mu Busuwisi.
Kayitare Mustafa ushinzwe itangazamakuru muri uyu muryango yatangarije IGIHE ko imyiteguro y’umugoroba w’ubusizi i Kigali irimbanyije ndetse abasizi bafite imivugo bakaba bararangije kwiyandikisha nubwo n’abandi bagifite iminsi yo kubikora mbere y’uko umunsi w’igikorwa nyirizina ugera.
Yagize ati "Ku biyandikisha icy’ibanze tuba dusaba ni ukubanza gutekereza cyane ku byo bagiye guhanga haba ari mu buryo bw’ubusizi ndetse n’ubutumwa batanga, ku buryo n’uzumva umuvugo we azumva ko uwawanditse ari umuhanga. Nta nsanganyamatsiko runaka isabwa ku bitabira gusa biba byiza iyo umuntu ahanze umuvugo yawutekerejeho kuko akenshi hari abohereza imivugo ukabona ko ari abahanga ariko batafashe umwanya uhagije wo gutekereza ku byo bahanze."
Yavuze ko kohereza imivugo bikorerwa kuri e-mail y’umuryango utegura iki gikorwa ari yo [email protected] Iri rushanwa rigiye kuba ku nshuro ya cyenda ryaherukaga kwegukana n’umusore witwa Kivumbi King wakorewe amashusho y’umuvugo yise "Cyacyana" azamurikwa muri iki gikorwa kigiye kongera kuba.
Usibye abasizi bazarushanwa muri Kigali Itatswe n’Ubusizi, abazitabira iki gikorwa bazanasusurutswa n’umuhanzi Moyize [Mukurambere] ufite ubuhanga mu gucuranga Blues ivanze na Jazz. Undi mwihariko ni uko abarushanwa bazahabwa amanota n’akanama nkemurampaka karimo Eric Onyango Otieno uyobora ihuriro ry’abandi basizi muri Afurika y’Uburasirazuba.
Iri rushanwa rizaba guhera saa kumi n’ebyiri ku wa Gatandatu, tariki 28 Ukwakira, kuri Café Neo, mu nyubako ya The Office iherereye mu Kiyovu, ari na ho hari ibiro bya Trans Poesis. Kwinjira ni ubuntu.


text:
Rochas Okorocha, umuyobozi wa Leta ya Imo muri Nigeria yatangaje abantu benshi nyuma yuko ahaye mushiki we witwa Ogechi Ololo akazi ko kuba umuyobozi ushinzwe ibyishimo no kugenzura ko abakundana bo muri Leta ayoboye bagera ku byo bifuza kandi bakaba banezerewe.
Ku wa mbere tariki ya 04 Ukuboza 2017 nibwo uyu muyobozi wa Leta ya Imo witwa Rochas Okorocha yashyizeho uyu mwanya w’ubuyobozi ahita awushyiramo mushiki we witwa Ogechi Ololo ngo ari we ukora izo nshingano.
- Rochas Okorocha, umuyobozi wa Leta ya Imo muri Nigeria
Uyu muyobozi mushya nawe yarahiriye hamwe n’abandi bayobozi bashya 27 bahawe inshingano zitandukanye muri Leta ya Imo iherereye mu majyepfo y’uburasirazuba bwa Nigeria.
- Ogechi Ololo wahawe akazi ko kuba umuyobozi ushinzwe ibyishimo no kugenzura ko abakundana bagera ku byo bifuza
Amaze guhabwa izi nshingano, Ogechi Ololo yagiriye inama abatavuga rumwe kuri izi nshingano yahawe ababwira ko bagomba guceceka nkuko ikinyamakuru NAIJA cyabyanditse.
Nyuma yo kumva ko uyu mu Guverineri yashyizeho uyu mwanya akawuha mushiki we, abantu banyarukiye ku mbuga nkoranyambaga bavuga byinshi banenga kandi bibaza icyo uwo mukozi azakora.
Bamwe bati: “Ese ubwo ko mwashyizeho ushinzwe gukurikirana abakundana, abadafite abakunzi bo ntimubahejeje inyuma? ntibakeneye kwishima se?”
Abandi na bo bati: “hakwiye gushyirwaho uzamwungiriza ushinzwe ibyishimo by’abadafite abakunzi.” Havuzwe byinshi ariko byose biganisha ku kunenga izo nshingano nshya.
Abantu benshi baribaza inshinga uyu mukozi azuzuza bikabayobera, ubusanzwe uyu mugore wahawe izi nshingano ngo yari umujyanama wihariye wa musaza we mu bijyanye no gukemura ibibazo byo mu ngo.
Guverineri Okorocha nyuma yo kurahiza aba bakozi barimo n’uyu ushinzwe ibyishimo n’abakundana yabasabye kwirinda ruswa, ubunebwe n’imikorere idahwitse.
Daniel MUKESHIMANA/Umubavu.com


text:
Aba baturage bo mu murenge wa Muzo mu karere ka Gakenke babwiye TV/Radio1 ko batoroherwa no kubona serivisi zimwe na zimwe zitangirwa ku biro by’akarere biturutse ku migendekere mibi y’urugendo baba basabwa gukora dore ko ngo umuhanda ubageza ku biro by’akarere nta modoka rusange zitwara abagenzi zirimo bigatuma ushatse gutega imodoka agomba kuzenguruka agaca mu turere twa Nyabihu na Musanze nabyo bavuga ko bibahendesha, naho ngo utabashije kubona ayo matike bikamusaba urugendo rw’amasaha ashobora kugera kuri 7 n’amaguru.
Ubuyobozi bw’akarere ka gakenke buvuga muri aka gace hahoze hanyura bisi ya ONATRACOM ari nayo yafashaga abaturage mu ngendo, nyuma y’uko ihagaze abashoramari bagatinya gushyiramo imodoka kubera ikibazo cy’imihanda mibi, icyakora ngo bijyanye no kuba uyu muhanda uhuza umurenge wa Muzo na Gakenke urimo gukorwa, umuyobozi w’aka karere NZAMWITA Déogratias yizeza aba baturage ko hagiye barimo kuvugana n’abashoramari bazahita bashyiramo imodoka ubwo uwo muhanda uzaba umaze gukorwa.
Mu busanzwe umuturage uvuye aha mu murenge wa Muzo ashaka kwerekeza ku biro by’akarere ka gakenke bimusaba urugendo rw’amasaha abiri cyangwa atatu ku maguru, cyangwa gutega ipikiki y’amafaranga ibihumbi bibiri ngo abone kugera muri Vunga mu murenge wa Shyira akarere ka Nyabihu aho ashobora gufatira imodoka y’amafaranga 600 imugeza i Musanze aha naho akahategera indi modoka y’amafaranga 1000 imugeza mu Gakenke ahubatse ibiro by’akarere ka Gakenke, bivuze ko kugenda no kugaruka ku muturage wiyemeje gutega bimusaba amafaranga ibihumbi 7 200, naho uwiyemeje kugenda n’amaguru we bikamusaba amasaha arenga 10 kugenda no kugaruka


text:
Uyu munsi ku wa 03/04/2016 muri Paruwasi ya Gitarama habereye umuhango wo kwicaza Canon GASANA Emmanuel mu ntebe nka Archdeacon w’Ubucidikoni bwa Shyogwe. Uwo muhango witabiriwe n’abashyitsi batandukanye baturutse mu buyobozi bw’Itorero no mu butegetsi bwite bwa Leta. Ku ruhande rw’Itorero twavuga Nyiricyubahiro Umwepisikopi wa EAR Diyoseze ya Shyogwe, Dr. Jered KALIMBA, abayobozi mu matorero akorera mu Karere ka Muhanga n’abandi. Muri ibi birori ubuyobozi bw’akarere ka Muhanga bwahagarariwe n’Umuyobozi wako Madamu Uwamariya Beatrice, Umunyamabanga Nshingwabikorwa w’Umurenge wa Cyeza, n’abandi bayobozi batandukanye.
Mu butumwa bwe, Nyiricyubahiro Musenyeri wa Diyoseze ya Shyogwe yibukije ko kuba Archdeacon bivuze kuba umugaragu w’abantu bose, bityo abahabwa ubwo butware bakaba bagomba guhora bazirikana ko bahamagariwe gukorera Itorero mu kwicisha bugufi. Archdeacon ariko na none bivuze umuyobozi; bishaka kuvuga ko agomba gufata ibyemezo rimwe na rimwe bishobora kuremerera abo abifatiye. N’ubwo ibyo byemezo bishobora kutanezeza abakirisitu, agomba kubifata mu nyungu z’Itorero. Umwepisikopi yatanze urugero avuga ko umuntu ushaka kuvura ikibyimba aba agomba kugikanda amashyira agashiramo n’ubwo bibabaza umurwayi ariko iyo niyo nzira aba agomba kunyuramo kugira ngo akire.
Mu ijambo rye, umuyobozi w’Akarere ka Muhanga yishimiye ubufatanye buri hagati y’Akarere ayobora na EAR Shyogwe kuko bose bahurira ku iterambere ry’umuturage. Yavuze ko nk’umuyobozi mushya yumva impanuro Nyiricyubahiro Musenyeri yahaye Archdeacon Gasana nawe zizamufasha. Yashimye kandi uburyo EAR Diyoseze ya Shyogwe igira uruhare mu iterambere ry’abaturage binyuze mu mishinga iterwa inkunga na Compassion International n’ahandi. Maire yakomeje asaba ko Itorero ryose ritatererana Archdeacon ahubwo ryamusengera kandi abantu bakamufasha gusohoza inshingano ze. Yashoje asaba ko muri iki gihe twinjiyemo cyo kwibuka Jenoside yakorewe Abatutsi, abantu bose bazitabira ibiganiro biteganyijwe hirya no hino kandi bakagira uruhare rugaragara mu kurwanya ingengabitekerezo ya Jenoside kuko ari ubundi buryo imyuka mibi yigaragariza mu bantu Satani yagize imbata.
Mu ijmbo rya Arch Canon Gasana Emmanuel, yagarutse ku buhamya bwe, uko yinjiye mu murimo w’Imana ndetse avuga ko hamwe n’inshingano zisanzwe z’Umucidikoni yumva hari ibindi bintu asaba ko Imana yazamushoboza harimo kwigisha abantu iby’ukuri kw’Ijambo ry’Imana, kubungabunga imiryango, n’ibindi.
Mu ijambo ry’uwavuze mu izina ry’abakirisitu mu Bucidikoni bwa Shyogwe, Bwana Kabano Ezechias, yashimye Umwepisikopi wa Diyoseze ya Shyogwe uburyo ayoboye Itorero muri rusange, uko yakira abantu, etc. Yarangije avuga ko bifuza ko bamenyeshwa aho icyicaro cy’ubucidikoni bwa Shyogwe kizashyirwa kandi Arch akabona ibiro akoreramo n’ibindi bikoresho by’ibanze.
Ibi birori byashojwe n’ubusabane bw’ababyitabiriye bose.
Rev Sehorana Joseph


text:
Nyamagabe: Perezida Kagame yijeje abaturage ubufasha mu iterambere ariko nabo bagashyiraho akabo.
Mu ruzinduko rw’akazi perezida Paul Kagame yagiriye mu karere ka Nyamagabe kuri uyu wa kabiri tariki ya 19/02/2013, yasezeranije abaturage b’akarere ka Nyamagabe ubufasha mu nzira igana ku iterambere ryabo n’akarere kabo, ariko abasaba gushyiraho akabo ngo kuko inkunga iza yunganira abagize icyo bakora.
Mu ijambo rye, umukuru w’igihugu yagize ati: “ikizajya gishoboka cyose mugikeneye kizajya kibageraho bidatinze. Ariko ndabiziko ko ataribyo muzajya mugomba no gutegereza hari byinshi muzajya mwigezaho ababagoboka bataranabagoboka. Icya ngombwa ni ugufatanya, ni ukumva umutekano, ni ugukora, tugahozaho…â€.
Perezida Kagame yabwiye abaturage ko ibyiza biri imbere hafi ariko abanyarwanda basabwa gushyira ingufu mu kunoza ibyo bakora, bakabikorana ubushake kandi bakabikora neza, bagamije kubaka igihugu cyabo.
“ibyiza kandi biri imbere turabikozaho imitwe y’intoki ariko biradusaba imbaraga, biradusaba ubushake, biradusaba gukora tukanoza ibyo dukora, tugakora umurimo nezaâ€.
Abanyarwanda ngo barasabwa kwiha agaciro bagakoresha imbaraga zabo n’ubwenge bwabo maze bakiyubakira igihugu cyabo Imana yabihereye.
Uzabakiriho Elias, umuturage wo mu murenge wa Buruhukiro yagejeje ikibazo cy’umuhanda ureshya n’ibirometero 25 uturuka ahari kubakwa uruganda rw’icyayi mu murenge wa Buruhukiro ugaca mu murenge wa Gatare ukagera ahitwa ku Bisharara udatunganije neza kandi ukaba ukoreshwa mu kugeza umusaruro utandukanye ku isoko, maze Umukuru w’igihugu yemerera abaturage ko uwo muhanda uzatunganywa.
Kuri uyu wa gatatu tariki ya 20/02/2013 umukuru w’igihugu yakomereje uruzinduko rwe mu karere ka Nyaruguru aho asura ibikorwa bitandukanye akanaganira n’abaturage.
Â


text:
Mu rukundo cyane cyane mu iyubakwa ry’urugo hari imirimo n’imigenzereze buri umwe agomba gukorera undi kugirango urukundo rwa bombi rurusheho kuryoha no gushinga imizi by’akarusho. Ni yo mpamvu twahisemo kubereka udukosa dukorwa na bamwe kugirango mubashe kutwirinda no kudukosora kubatugwamo
Mu rukundo cyane cyane mu iyubakwa ry’urugo hari imirimo n’imigenzereze buri umwe agomba gukorera undi kugirango urukundo rwa bombi rurusheho kuryoha no gushinga imizi by’akarusho. Ni yo mpamvu twahisemo kubereka udukosa dukorwa na bamwe kugirango mubashe kutwirinda no kudukosora kubatugwamo
Bagabo, Dore ibikorwa 5 muzirinda kuko bibabaza umugore wese aho ava akagera akumva yaniyahura
Abagore burya banezezwa n’utuntu duto cyane, nyamara nanone hakaba ibindi bintu abagabo bakunze kubakorera ntibatekerezeko bari kubatera intimba ibashengura.
Ibi bintu uzirinde kubikorera umugore wawe kuko byagusenyera gahorogahoro:
Kunanirwa kumushimira ku byiza yakoze
Mugabo, jya wibuka ko ari wowe muntu wa mbere muri iyi si umugore wawe aha agaciro gakomeye mu buzima bwe. Ni nayo mpamvu aba akeneye kumenya ko umwitaho muri byose kandi imirimo akora ukayiha agaciro.
Akenshi uzasanga akora uko ashoboye kose ngo akugaragarize ko hari icyo ashoboye kabone nubwo yaba arwaye. Gerageza kumushimira rero kubwitange aba yagaragaje kuko biri mubimukomeza akumva koko ko umwitayeho kandi umukunda.
Kuvuga neza abandi ukoresha amagambo meza utarakoresha kuri we
Iri kosa ni ribi cyane kandi abagabo benshi bakunda kurikora.
Si byiza na gato rwose gushimagiza no gutaka undi mugore ukoresha amagambo meza y’igikundiro utarigera na rimwe uyakoresha utaka umugore wawe. Icyo gihe azahita abonako umurutisha abandi cyangwa se ko unabitaho kumurusha.
Ushobora no kuba ibyo umuvugaho bifite ishingiro rwose, ariko burya bisenya byinshi mu mutima w’umugore wawe, uramenye byirinde niba ushaka kubaka rugakomera.
Kwanga kurya ibyo yagutekeye
Mu bintu bishobora kubabaza umugore ku rwego rwo hejuru burya no kwanga amafunguro yaguteguriye nabyo biza ku isonga. Ibi biramubabaza cyane kuburyo yumva ko yaruhiye ubusa abitegura akaba yanakeka ko utabyishimiye.
Mugabo rero jya wirinda kurya mu gasozi ngo ugere murugo iwawe uhaze kuburyo wanga kurya amafunguro wateguriwe n’umugore wawe kandi wibuke kumubwira ko aryoshye unamushimire.
Kwanga kumuhobera no kumusoma bikarenga ukabikorera abandi
Burya guhoberana no gusomana ni ibimenyetso bikomeye by’urukundo, iyo rero udasoma umugore wawe cyangwa se ngo ube wamuhobera nibura mumarane amasegonda 30 nyamara bikarenga ukabikorera abandi biramushengura cyane.
Ntukarare na rimwe udasomye umugore wawe cyangwa ngo umubwire ko umukunda kuko iyo ubimukoreye kuko umukunda koko biramwubaka kandi akumva ko umuha agaciro.
Guhugira muri terefoni yawe igihe akuganiriza
Abagabo benshi bakunze kugwa muri iri kosa kumpamvu zinyuranye zirimo no kubisuzugura bakumvako ntanicyo bitwaye. Nyamara rero burya biba byiza iyo uhaye umwanya umugore wawe mukaganira nta kindi kigihugije kuko ni ho yumva kandi akabonako umwitayeho. Nubigenza neza azakubwira yisanzuye kuko azaba azi nezako umuteze amatwi kandi akubwire akamuri ku mutima.
Nibura gerageza umushakire iminota itanu buri munsi akuganirize ntakindi muhugiyemo kuko byubaka urukundo rwanyu kandi bigatuma mumenya uko muhagaze ubwanyu
Ibitekerezo
Ukwo nukur komerezaho izi nama zirubaka. Kanda hano umusubize
Nibyo koko Uretse, IMana, Umugore Wawe Niwe Nshuti Yawe Kurusha, Izindi Kd Niwe Mujyanama Wawe Kurusha Abandi. Abaye Uwambere Muri Burimuntu Umufite Urugo Rwaburumwe, Rwakabaye Amahoro Nubwo Nyirumusore Iyonama Ndayitanze Asant Sana Kanda hano umusubize
ahoniho rwose pe Kanda hano umusubize
ahoniho kbsa! Kanda hano umusubize
NUKURI IBIBINTU BIRANYUZE Kanda hano umusubize
TUGUSHIMIYE.INAMA.UDUHAYE.NKA.BAGABO.UZONGEREHO.KO.MUGIHE.UFITE.AHO.WAGIYE.UKAGIRA.AKANTU.UZANA.UKAGAHA.ABANA.ATARIWE.UKANYUJIJEHO.NGWABARIWE.UGAHA.ABANA.BIRAMUBABAZA.ABONAKO.AHO.UBA.WAGIYE.UTIGEZE.UMUTEKEREZA.URAKOZE.NSHUTI Kanda hano umusubize
nibyo rwose ndabakunda mutugerera naho tutagera bagabo mugandukire abagore banyu nicyo gihe? Kanda hano umusubize
Muradufasha Cyane Kuko Mu Twigisha Kuko Haba Harimo N'ibyo Tutazi, Ndiyuganda Sawa Mugire Ibihe Byiza. Kanda hano umusubize
Muradufasha Cyane Kuko Mu Twigisha Kuko Haba Harimo N'ibyo Tutazi, Ndiyuganda Sawa Mugire Ibihe Byiza. Kanda hano umusubize
Murakoze Ibinarimbikeneye Cyane. Kanda hano umusubize
Munyakyire mbemusyuti wanyukuru rubuganda kyariu syikyikuru ,rubuga Kanda hano umusubize
Eeee, uyu muntu yanditse uruhe rurimi? Kanda hano umusubize
yewe gewe biranyubatse cyane mukomeze muhatubere kd Uwiteka abahe umugisha Kanda hano umusubize


text:
Iyi radiyo izwi mu Kinyarwanda nk’Ubuntu Butangaje, yagiye ku gitutu gikomeye ubwo muri Gashyantare, Pasiteri Niyibikora Nicholas yayivugiragaho amagambo yigisha ko umugore ari umuntu mubi muri sosiyete, agendeye ku mateka ya kera.
Hari nk’aho yagize ati “Aburahamu ajya kwisohoreza amasezerano uwamugiriye inama ngo anyuranye na gahunda y’Uwiteka si umugore? Umugore mwebwe muramwitiranya! Umugore ni mubi noneho mbivuge. Umugore ni mubi adindiza gahunda z’Uwiteka.”
“Uwabujije Loti amahoro ashegera kugira ngo bajye mu Mujyi si umugore? Umugore uramukinisha wowe uramuzi? Ubwo urumva nta marenga ya gihanuzi nta bwiru burimo bukubiyemo aho ngaho? [...] Umugore yagiye abangama muri gahunda nyinshi cyane uhereye mu Itangiriro.”
Nyuma y’inyigisho ndende Niyibikora agenda yitsa ati “Umugore ni mubi!” zaramwaganwe ndetse n’Itorero ry’Abadiventisiti yavugaga ko asengeramo riti “si umukristo wacu”.
Umuyobozi wa Amazing Grace FM ati “Niyibikora ni umwere”
Umwanzuro wabanje gufatwa n’Urwego Ngenzuramikorere, RURA wari uwo gusaba imbabazi Abanyarwanda mu gihe kitarenze amasaha 12 uhereye igihe icyemezo cyatangarijwe, ubuyobozi bugafunga radiyo mu gihe cy’ukwezi kumwe, bukanishyura amande ya miliyoni ebyiri z’amafaranga y’u Rwanda.
Gusa ubuyobozi bwa Amazing Grace bwarinumiye ntibwagira na kimwe bwubahiriza, kugeza ubwo Urwego Ngenzuramikorere, RURA, rwafashe umwanzuro wo kuyambura uburenganzira bwo gukora isakazamakuru.
Kuri uyu wa Gatatu, Umunyamerika Pasiteri Schoof yabwiye abanyamakuru ko asanga RURA yaramuhatiye gusaba imbabazi kandi kubikora byari kuba bisobanuye ko yemera icyaha we atumva uko cyakozwe, kuko byabazwa Niyibikora ubwe.
Yagize ati “Nabwiye RURA nti ‘icya mbere, ntabwo ndi Pasiteri Nicholas, izina ryanjye ni Pasiteri Schoof. Pasiteri Nicholas agomba kwisabira imbabazi. Icya kabiri Pasiteri Nicholas ntabwo yigeze ahamwa n’icyaha, nta batangabuhamya bumvishwe, nta n’urubanza rwabaye mu rukiko. None RURA irashaka ko nsaba imbabazi mu izina ry’umuntu ugifatwa nk’umwere!’”
Ibyo byatumye ahitamo kugana inkiko, ngo zizerekane niba ibyo RURA n’Urwego rw’Abanyarwakuru Bigenzura (RMC) bakoze biri mu bubasha bwabo kuko asanga yararenganyijwe.
Yavuze ko kuri uyu wa Kane tariki 26 aribwo Urukiko rw’ibanze rwa Nyarugenge ruzumva uru rubanza rwe, ati “Nitubona umucamanza w’umunyakuri tuzatsinda, nataba we tuzatsindwa.”
Pasiteri Schoof yavuze ko Niyibikora atigeze aba Umunyamakuru wa Radio ye ndetse atagaragara ku rutonde rw’abakozi ihemba, ahubwo ari umupasiteri usanzwe wajyagayo kubwiriza ijambo ry’Imana ariko ntiyerura niba yemeranya n’ibyo uyu uvuga ko ari umuvugabutumwa yabwirije.
Ikindi ngo ni uko iyo umunyamakuru yanditse cyangwa avuze ikintu kibi kuri radio, ahabwa amahirwe yo kugikosora kandi ngo ibyo byari bihagije.
Yakomeje agira ati “Nyuma y’iminsi irindwi, Pasiteri Nicholas yaje kuri radio akosora ibyo yavuze, asobanura neza ko atigishije asebya abagore, yarabisobanuye neza. Twakurikije amategeko neza cyane, uko bishoboka.”
Kubwira Schoof gusaba imbabazi mu izina rya Nicholas ngo ni “ibya cyana”, ati “Iyo bavuga ngo saba imbabazi kuba waramwakiriye kuri radio yawe, birashoboka ko mba narabikoze, cyangwa ngo nsabe imbabazi ko nateje ikibazo mu Rwanda.”
Yakomeje agira ati “Ikintu cyonyine gusaba imbabazi byanzanira ni ukwemera icyaha, niyo mpamvu ntashobora gusaba imbabazi, kuko ntabwo nigeze mpamwa no kurenga ku mategeko y’u Rwanda. Nta kintu mfite cyo gusabira imbabazi. Niba mukeneye gusabwa imbabazi, mwajya gushaka Nicholas niwe wabikoze.”
Pasiteri Gregg Schoof yavuze ko asanga yarategetswe gusaba imbabazi bidakwiye kandi ngo byaba bihabanye n’umutima nama n’ibitekerezo bye.
Amafoto : Muhizi Serge
Indi nkuru wasoma :Amazing Grace yambuwe uburenganzira bwo gukora nka Radio mu Rwanda
Sosiyete Sivile yamaganye Pasiteri Niyibikora wandagaje abagore na Kiliziya Gatolika


text:
Uwo mwana w’imyaka 10 ni umwe mu bana 15 bamuritse ibitabo banditse ubwo hatangizwaga gahunda yiswe “Gira Igitabo aho uri” kuri uyu wa kane tariki ya 23 Ugushyingo 2017,umuhango wabereye mu Mujyi wa Kigali.
Cyusa avuga ko yagize icyo gitekerezo yiga mu mwaka wa gatanu w’amashuri abanza nyuma yo kubona ko hari bamwe mu bana bagenzi be n’abandi bantu batandukanye batavuga Ikinyarwanda uko bikwiye .
Uwo munyeshuri wiga mu kigo cy’amashuri cya “Mother Mary School” yanditse igitabo kitwa “Ntibavuga Bavuga” kirimo imivugire inoze y’Ikinyarwanda.
Cyusa avuga icyo gitabo kizafasha cyane abanyamahanga baza mu Rwanda kimwe n’Abanyarwanda batazi imivugire inoze y’ururimi rwabo.
Muri icyo gitabo hari ahanditse ngo “Umwami ntaryama, Umwami aribambika.”
Kugira ngo icyo gitabo cyandikwe, Cyusa avuga ko yabifashijwemo n’ababyeyi be ndetse n’abarezi bo ku kigo yigaho.
Mugenzi we witwa Izabayo Beza Ange Benita ufite imyaka 11, wiga mu kigo cy’amashuri cya "Inyange Byumba" kiri mu Karere ka Gicumbi yanditse igitabo cyitwa “Duharanire indangagaciro za Kinyarwanda.”
Avuga ko yanditse icyo gitabo agendeye ku babyeyi bigisha umwana wabo kubeshya ariko umwana akanga kubishyira mu bikorwa.
Agira ati "Nasanze atari indangagaciro zikwiye Umunyarwanda mbyandikaho igitabo."
Abo bana kimwe n’abandi bamuritse ibitabo baturutse hirya no hino mu gihugu.
Bamenyekanye ubwo abanditsi b’ibitabo bo mu Rwanda bajyaga mu bigo by’amashuri kureba abana banditse inkuru nziza kugira ngo zizandikwe mu bitabo bityo bigere kuri benshi bazisome.
Abo bana basaba bagenzi babo kurushaho gusoma no kwandika kugira ngo n’abandi bazavuka bazagire umuco wo gusoma no kwandika.
Gahunda ya “Gira Igitabo aho uri” yatangijwe ku bufatanye bwa Minisiteri y’umuco na Siporo n’umuryango mpuzamahanga wita ku bana (Save The Children) n’umuryango “Arise Education”.
Muri iyo gahunda bashishikariza abana kugira umuco wo gusoma no kwandika kandi ababyeyi bakababera urugero.
Umuhuzabikorwa w’umushinga Arise Education, Mutesi Gasana avuga ko mu rwego rwo gukomeza gushishikariza abantu gusoma bateganya no gushyira ibitabo mu modoka zitwara abagenzi.
Agira ati “Turashaka ko bazajya basoma barangiza bakagenda. Turashaka ko bijya mu igenamigambi ry’urugo nk’uko tugura n’ibindi, tukagura n’ibitabo."
Minisitiri w’umuco na Siporo, Uwacu Julienne avuga ko ibitabo byo gusoma bikiri bike. Niyo mpamvu akangurira Abanyarwanda kwandika.
Gusa ariko ngo n’abasoma ibihari baracyari bake.Gusa ngo hari icyizere ko bazagenda biyongera.
Dukurikire ukanda kuri Like
Ibitekerezo ( 4 )
aboba na bara shoboye pe!
twishimiye igikorwa kindashyikirwa kubanyarwanda bose Arise Education yaduteguriye ifatanyije nabandi bafatanya bikorwa Brayn tukwifurije gukomereza aho.
Nibyiza Pe Kuko Abobana Bazafasha Benshi .
TWABIKUNZE


text:
Uko wakwirinda impumuro mbi yo mu nkweto
Impumuro mbi mu nkweto iterwa na za bacteries ziba zihishe mu nkweto imbere ahajya amano. Inkweto zikunze kugira impumuro mbi ni izo gukorana sport ariko ku bantu bagira ibyuya mu birenge, izo bambaye zose zizana impumuro mbi. Dore zimwe mu nama zagufasha kwirukana impumuro mbi mu nkweto :
1.Jya ugenzura ko tapi y’inkweto ihora yumutse wirinde kwambara inkweto mu gihe tapi itose kubera ibyuya cyangwa amazi. Niba tapi itose, yikuremo uyanike ku zuba. cyangwa ugure tapi ziba mu mafurumasi zabugenewe zirinda impumuro mbi mu nkweto
2.Jya ugira akamenyero ko kwanika inkweto ku zuba wafunguye imishumi yazo igihe cyose uzikuyemo
3.Niba uri ahantu hatari izuba, fata inkweto zinuka uzishyire mu isashe ufunge neza maze uzishyire muri frigo, kuko ubukonje bukabije bwo muri frigo nabwo bwica za bacteries zitera umunuko mu nkweto. Iyo wazishyize muri frigo, zimaramo amasaha 12. Nimba ufite umuguru umwe byaba byiza uzishyizemo mu ijoro igihe uryamye, ukaza kuzikuramo mu gitondo kandi ntugomba kwibagirwa kuzishyira mu isashe yabugenewe ifunze neza mbere yo kuzishyira muri frigo.
4.Iyo ukoze ibyo byose , umunuko ugakomeza ukaguma mo, fata Bicarbonane de sodium, ni agafu kera usanga mu ma farumasi ku mafaranga atarenze 500, maze ugasuke mu nkweto mu ijoro. uze kuzikunguta mu gitondo. Iyo fu ya Bicarbonate de Sodium ikurura umunuko wose ukava mu nkweto.
5. ibindi ni nko kwambara amasogisi akozwe muri cotton, kwambara inkweto zifunguye zo mu bwoko bwa sandal mu mwanya w’inkweto zifunze kubo bitabangamira mu kazi kabo, guhinduranya imiguru y’inkweto buri munsi, habaho n’indi miti yica za bacteries hamwe n’ubundi buryo bwinshi bwo kwirukana impumuro mbi mu birenge.
Iyo ibyo byose byanze ushobora kwegera Pharmacien wawe akakugira inama y’ikindi wakoresha kugirango bacteries zo mu nkweto zireke gutera umunuko
Hifashishijwe urubuga rwa www. pharmacieconseil. org
photo : google


text:
Umugabo witwa Alexander ukomoka mu gihugu cy’Uburusiya yasambanyije umurambo w’icyamamare cyitwa Oksana Aplekaeva kizwi cyane ku mateleviziyo ubwo yari mu kazi ke ko kurinda ahabikwa imirambo.
Umurambo wa Aplekaeva wasambanyijwe na Alexander
Uyu mugabo yafashwe n’isuzuma ryakorewe umurambo w’uyu mugore w’icyamamare, aho ryagaragaje ko uyu murambo wasambanyijwe ubwo wari ahabikwa imirambo (Morgue).
Uyu mugore yishwe mu mwaka wa 2008 n’umuntu utaramenyekanye ndetse amuta aho imodoka ziparika,yasuzumwe na polisi yo mu gihugu cy’Uburusiya kugira ngo harebwe icyamwishe maze muri iri suzuma basanga umurambo we warasambanyijwe niko gushinja uyu mugabo usanzwe arinda aho babika imirambo hari habitse n’uwi iki cyamamare.
Alexander w’imyaka 37,wari umaze imyaka 12 arinda ahabikwa imirambo yatangarije abanyamakuru ko atahakanya ibyuma by’ikoranabuhanga ndetse atangaza ko nyuma yo gushinjwa gusambanya umurambo w’iki cyamamare,umugore we yahise amuta ndetse ahindura nimero ya telefoni kuguri ngo batazongera kuvugana.
Alexander yavuze ko nyuma yo gushinjwa ibi byaha,yahise yegura ku kazi gusa nta bihano yigeze ahabwa kuko mu mategeko y’Uburusiya nta tegeko ryashyizweho rihana umuntu ukoze icyaha nk’iki cyo gusambanya imirambo.
Sex izamara abantu.Nubwo ari intumbi yasambanyije,ni icyaha kimwe n’ibindi.Ubusambanyi bukorwa na millions nyinshi z’abantu.Abenshi babyita gukundana.Ntabwo bazi ko bizababuza ubuzima bw’iteka muli Paradizo dutegereje (2 Petero 3:13).
Birababaje kubona abantu badafatana uburemere ibyo Bible ivuga.Imana itubuza ibyaha,kugirango iyi si imere neza.Isi ifite ibibazo byinshi kubera abantu banga kumvira imana.Bararwana,bariba,barasambana,...bikagira ingaruka ku mibereho y’isi yose.Urugero,abantu barwana muli Syria,bituma millions and millions zihunga,abandi bagapfa,amazu yabo agasenyuka,abana ntibige,bakicwa n’inzara,etc...